Med seks minutters mellemrum kørte to nordjyske bilister galt på motorvej E45. Dog med omkring 32 kilometers mellemrum. I nordgående retning, lige syd for Støvring, endte en personbil i autoværnet og en skiltevogn fra Vejdirektoratet blev sendt ud for at dirigere trafikken udenom den havarerede bil. Seks minutter forinden var en 34-årig mand kommet lettere til skade, da han sammen med sin bil endte på hovedet omkring Vodskov-afkørslen nord for Aalborg. - Der blev rekvireret en ambulance der op til, men han har kun fået lidt knubs. Og der skete heller ikke alvorlig skade ved det andet uheld, siger vagtchef ved Nordjyllands Politi Bent Højgaard.

Opsummering:
Uheld på E45 både nord og syd for Limfjorden.